સામાન્ય રીતે જે નાના ઇન્વેસ્ટરો અત્યાર સુધી રિયલ એસ્ટેટમાં ઇન્વેસ્ટ કરવાનું સ્વપ્ન જોઈ શકતા નહોતા એ લોકો રિયલ એસ્ટેટમાંથી નાણાં કમાઈ શકશે. જેમ મ્યુચ્યુઅલ ફન્ડ્સમાં ઇન્વેસ્ટ કરતી વેળા શૅરબજારનું જ્ઞાન હોવું જરૂરી માનવામાં આવે છે એવી રીતે REITsમાં આગળ વધવા કે કમાણી કરવા માટે શૅરબજારનું જ્ઞાન જરૂરી નથી માનવામાં આવતું. નાના ઇન્વેસ્ટરો જેમ ફિક્સ્ડ ડિપોઝિટ્સમાંથી જે કમાણી મેળવે છે એના કરતાં વધારે આવક REITsમાંથી મેળવી શકે છે. ઘણી વખત ઇન્વેસ્ટરો કરવેરામાં માફી પણ મેળવી શકે છે. REITs દ્વારા બે પ્રકારની આવક થાય છે. એક તો REIT યુનિટના વેચાણ દ્વારા કૅપિટલ ગેઇન્સ અને બીજું, ઇન્કમ પર ડિવિડન્ડના રૂપમાં આવક થાય છે.